**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

 **ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ԿԱՆՈՆԱԳԻՐՔ**

**Գ Լ ՈՒ Խ  1**

**ԸՆԴՀԱՆՈՒՐ ԴՐՈՒՅԹՆԵՐ**

|  |  |
| --- | --- |
| **Հոդված 1.** | **Օրենքի կարգավորման առարկան** |

1. Սույն օրենքը սահմանում է ոստիկանության ծառայողի ծառայողական կարգապահության կանոնները, կարգապահական տույժերը, խրախուսանքի տեսակները, կարգավորում է ծառայողական քննության նշանակելու, կասեցնելու, դադարեցնելու հիմքերը, ծառայողական քննության կողմերի և ծառայողական քննությանն առնչվող այլ անձանց, մասնագետների, փորձագետների և թարգմանչի իրավունքները և պարտականությունները, կարգապահական տույժեր և խրախուսանք կիրառելու կարգն ու պայմանները, ինչպես նաև ծառայողական կարգապահության ամրապնդման հետ կապված այլ հարաբերություններ:

|  |  |
| --- | --- |
| **Հոդված 2.** | **Հիմնական հասկացություններ** |

1. Սույն օրենքում օգտագործվում են հետևյալ հիմնական հասկացությունները.
2. **խախտում՝** ծառայողական կարգապահության և (կամ) քաղաքացիական ծառայողի վարքագծի կանոնները և (կամ) հանրային ծառայողի նկատմամբ կիրառվող այլ սահմանափակումները և (կամ) շահերի բախման կանոնները խախտելը․
3. **կարգապահական խախտում՝** ծառայողական կարգապահության խախելը․
4. **լիազոր մարմին՝** ներքին գործերի բնագավառում պետական կառավարման լիազոր մարմին․
5. **իրավասու ստորաբաժանում՝** լիազոր մարմնի կառուցվածքային ստորաբաժանում, որը անցկացնում է ծառայողական քննություն․
6. **փորձանմուշ՝** արյան, մազերի, մարմնի արտաթորությունների նմուշներ․
7. **ախտորոշիչ թեստ՝** համապատասխան սարքավորումների կիրառմամբ պարզվում էմարմնում ալկոհոլի, թմրամիջոցների, հոգեմետ և այլ թունավոր նյութերի առկայությունը։

|  |  |
| --- | --- |
| **Հոդված 3.** | **Ոստիկանությունում ծառայողական կարգապահության ապահովման սկզբունքները** |

1. Ոստիկանությունում ծառայողական կարգապահությունն ապահովվում է օրինականության, մարդու իրավունքների և ազատությունների հարգման, հրապարակայնության, ծառայության արդյունքների, խրախուսման, կարգապահական պատասխանատվության անխուսափելիության և անհատականացման սկզբունքների հիման վրա:

|  |  |
| --- | --- |
|  **Հոդված 4.** | **Ոստիկանությունում ծառայողական կարգապահության օրենսդրությունը** |

1. Ոստիկանությունում ծառայողական կարգապահության օրենսդրությունն են կազմում Հայաստանի Հանրապետության Սահմանադրությունը, «Ոստիկանության մասին» և «Ոստիկանությունում ծառայության մասին», «Հանրային ծառայության մասին» և «Քաղաքացիական ծառայության մասին» օրենքները, սույն օրենքը, այլ օրենքներ և իրավական ակտեր:

**Գ Լ ՈՒ Խ  2
ԾԱՌԱՅՈՂԱԿԱՆ ԿԱՐԳԱՊԱՀՈՒԹՅՈՒՆԸ**

|  |  |
| --- | --- |
|  **Հոդված 5.** | **Ծառայողական կարգապահությունը ոստիկանությունում** |

1. Ծառայողական կարգապահությունը ոստիկանությունում ոստիկանության ծառայողների կողմից Հայաստանի Հանրապետության օրենքներով, նորմատիվ իրավական այլ ակտերով սահմանված պարտականությունների կատարումն է:

2. Կարգապահությունը ոստիկանությունում հիմնվում է ոստիկանության յուրաքանչյուր ծառայողի կողմից իր ծառայողական պարտականությունների կատարման համար անձնական պատասխանատվության գիտակցման, ինչպես նաև իր ղեկավարի լիազորությունների շրջանակներում տված հրամանների (հրահանգների, կարգադրությունների, հանձնարարականների, ցուցումների) ճիշտ և ժամանակին կատարման վրա:

3. Համատեղ ծառայություն կատարելիս միմյանց ենթակայության տակ չգտնվող ոստիկանության ծառայողների ծառայողական փոխհարաբերությունները կարգավորում է համատեղ ծառայություն նշանակող ղեկավարը (հրամանատարը):

4. Ծառայությամբ միմյանց ենթակայության տակ չգտնվող ոստիկանության ծառայողների ավագությունը որոշվում է պաշտոններով և կոչումներով: Պաշտոնով և կոչումով ավագները պատասխանատու են ծառայողական կարգապահության պահպանման համար։

|  |  |
| --- | --- |
| **Հոդված 6.** | **Ղեկավարի (հրամանատարի) դերը ծառայողական կարգապահության ամրապնդման և պահպանման գործում** |

1. Հայաստանի Հանրապետության Սահմանադրության, օրենքների, ոստիկանության ծառայությունը կանոնակարգող նորմատիվ իրավական ակտերի և սույն օրենքի պահանջները կատարելիս ղեկավարը պետք է մշտապես օրինակ ծառայի ենթականերին:

2. Ղեկավարը պետք է հատուկ ուշադրություն դարձնի ենթակաների՝ իրավական ակտերով սահմանված փոխհարաբերությունների պահպանմանը, անձնակազմի համախմբմանը, ժամանակին հայտնաբերի ենթակաների կատարած խախտումների պատճառները, ձեռնարկի կանխարգելիչ միջոցառումներ, անհրաժեշտության դեպքում կիրառի խրախուսանք:

 3. Ղեկավարի՝ գրավոր հրամանով հայտարարված ժամանակավոր պաշտոնակատարը (փոխարինողը) օգտվում է այդ պաշտոնի համար օրենքով նախատեսված իրավունքներից և պարտականություններից:

**Գ Լ ՈՒ Խ  3**

**ՈՍՏԻԿԱՆՈՒԹՅԱՆ ԾԱՌԱՅՈՂՆԵՐԻՆ ԽՐԱԽՈՒՍԵԼԸ**

|  |  |
| --- | --- |
|  **Հոդված 7.** | **Ոստիկանության ծառայողի նկատմամբ կիրառվող խրախուսանքները** |

1. Երկարամյա ծառայության, ինչպես նաև ծառայողական պարտականությունները և (կամ) առաջադրանքները գերազանց կատարելու համար ոստիկանության ծառայողի նկատմամբ կիրառվում են «Քաղաքացիական ծառայության մասին» օրենքով սահմանված խրախուսանքի տեսակները:
2. Ոստիկանության ծառայողի նկատմամբ կարող է կիրառվել նաև
3. պարգևատրում զենքով․
4. վաղաժամկետ կոչումի շնորհում․
5. տվյալ պաշտոնի համար սահմանված առավելագույն կոչումից մեկ աստիճան բարձր կոչումի շնորհում․
6. ոստիկանության պատվավոր ծառայող պատվավոր կոչումի շնորհում։
7. Տվյալ պաշտոնի համար սահմանված առավելագույն կոչումից մեկ աստիճան բարձր կոչում շնորհվում է, եթե կրկնակի լրացել է ունեցած կոչումով ծառայության սահմանված ժամկետը։
8. Ոստիկանության պատվավոր ծառայող պատվավոր կոչման շնորհում` խրախուսանքի տեսակը կիրառվում է ոստիկանության պատվավոր ծառայող կրծքանշանշանի շնորհմամբ։ Ոստիկանության ծառայողի նկատմամբ սույն խրախուսանքը կարող է կիրառվել մեկ անգամ ծառայության ամբողջ ընթացքում։
9. Ոստիկանության ծառայողին շնորհվող [մեդալի և կրծքանշանի տեսակները, ձևերը և շնորհման կարգը](https://www.arlis.am/DocumentView.aspx?docid=145865)  սահմանում է հանրային ծառայությունը համակարգող փոխվարչապետը:
10. Վաղաժամկետ կոչումի շնորհում կամ տվյալ պաշտոնի համար սահմանված առավելագույն կոչումից մեկ աստիճան բարձր կոչումի շնորհում խրախուսանքի տեսակները կարող են կիրառվել մեկ անգամ ծառայության ամբողջ ընթացքում, հասարակական կարգի պահպանության և (կամ) անվտանգության ապահովման գործում ցուցաբերած անձնական խիզախության և (կամ) կյանքին սպառնացող վտանգի պայմաններում ծառայողական պարտականությունները և (կամ) հատուկ առաջադրանքները բարեխղճորեն կատարելու դեպքերի:
11. Ոստիկանության ծառայողն օրենքով սահմանված կարգով և դեպքերում կարող է ներկայացվել Հայաստանի Հանրապետության պետական պարգևների:
12. Ոստիկանության ծառայողի նկատմամբ միաժամանակ կարող է կիրառվել խրախուսանքի մի քանի տեսակ:
13. Ուսումնառության ընթացքում ցուցաբերած բարձր առաջադիմության, ծառայողական պարտականությունները գերազանց կատարելու համար լիազոր մարմնի ուսումնական հաստատությունում սովորողների նկատմամբ, «Քաղաքացիական ծառայության մասին» օրենքով նախատեսված շնորհակալության հայտարարում, դրամական պարգևատրում, հուշանվերով պարգևատրում և կարգապահական տույժի հանում խրախուսանքների տեսակներից և սույն հոդվածով սահմանված  վաղաժամկետ կոչումի շնորհում խրախուսանքի տեսակներից բացի կիրառվում են նաև խրախուսանքի հետևյալ տեսակները․
14. հատուկ կրթաթոշակի նշանակում․
15. կրթաթոշակի բարձրացում:
16. Ոստիկանության ծառայողների նկատմամբ խրախուսանք կիրառում է պաշտոնի նշանակելու իրավասություն ունեցող պաշտոնատար անձը: Լիազոր մարմնի ղեկավարի հրամանով որոշ խրախուսանքի տեսակների կիրառման լիազորությունը կարող է պատվիրակվել  ոստիկանության ծառայության պաշտոն զբաղեցնող ղեկավարի լիազորություն ունեցող ծառայողներին։
17. Այն դեպքում, երբ խրախուսանք կիրառողը իր կողմից կիրառվող խրախուսանքի տեսակը անբավարար է համարում, կարող է միջնորդել համապատասխան իրավասություն ունեցող պաշտոնատար անձնաց այլ խրախուսանքի տեսակ կիրառելու համար:
18. Ոստիկանության ծառայության իջեցված կոչումները վերականգնվում են տույժի վերացման հետ միաժամանակ` անկախ զբաղեցրած պաշտոնից:
19. Ոստիկանության ծառայության այլ պաշտոն զբաղեցնող ոստիկանության ծառայողների կողմից խրախուսանքներ կիրառելու ընթացակարգը սահմանում է լիազոր մարմնի ղեկավարը։

**Գ Լ ՈՒ Խ  4
ՈՍՏԻԿԱՆՈՒԹՅԱՆ ԾԱՌԱՅՈՂԻՆ ԿԱՐԳԱՊԱՀԱԿԱՆ ՏՈՒՅԺԻ ԵՆԹԱՐԿԵԼԸ**

|  |  |  |
| --- | --- | --- |
| **Հոդված 8.** |

|  |
| --- |
| **Ոստիկանության ծառայողին կարգապահական պատասխանատվության ենթարկելու հիմքերը և կիրառվող կարգապահական տույժերը․** |

 |

1. Ծառայողական պարտականություններն անհարգելի պատճառով չկատարելու և (կամ) ոչ պատշաճ կատարելու և (կամ) ծառայողական լիազորությունները վերազանցելու և (կամ) աշխատանքային կարգապահական ներքին կանոնները խախտելու դեպքում, օրենքով սահմանված կարգով, ոստիկանության ծառայողի նկատմամբ կիրառվում են «Քաղաքացիական ծառայության մասին» օրենքով սահմանված կարգապահական տույժերը:
2. Ոստիկանության ծառայողի նկատմամբ կարող է կիրառվել նաև կոչման իջեցում մեկ աստիճանով կարգապահական տույժը՝  ծառայության ամբողջ ընթացքում միայն մեկ անգամ:
3. Կարգապահական տույժեր կիրառելու իրավունք ունեցող պաշտոնատար անձինք իրավունք ունեն ծառայության դադարեցում կարգապահական տույժը կիրառել միայն կարգապահական կոպիտ խախտումների համար: Կարգապահական կոպիտ խախտումներ են համարվում`

1) քաղաքացիների սահմանադրական իրավունքները ոտնահարելը.

2) գաղտնիության ռեժիմի ապահվման կանոնները խախտելը, ծառայողների և (կամ) այլ անձանց անձնական տվյալներն ապօրինաբար օգտագործելը և (կամ) հրապարակելը և (կամ) փոխանցելը և (կամ) հաղորդելը և (կամ) տրամադրելը և (կամ) առաքելը, ինչպես նաև որևէ ձևով մատչելի դարձնելն այն անձանց, ովքեր այդպիսի տեղեկություններին առնչվելու թույլտվություն չունեն.

3) իր և (կամ) այլոց համար անօրինական եկամուտներ ստանալու կամ այլ անձնական դրդապատճառներով ծառայողական դիրքն օգտագործելը, ինչպես նաև կամայականություն դրսևորելը.

4) ոգելից խմիչքներ օգտագործած վիճակում ծառայության մեջ գտնվելը.

5) թմրամիջոցներ կամ հոգեմետ նյութեր օգտագործելը.

6) առանց հարգելի պատճառների ամբողջ աշխատանքային oրվա (հերթապահության) ընթացքում ծառայության չներկայանալը.

7) ծառայության վայրում գույք հափշտակելը, գույքը դիտավորությամբ ոչնչացնելը կամ վնասելը.

8) ոստիկանության ծառայողի պատիվն ու արժանապատվությունը արատավորելը կամ նրա նկատմամբ ֆիզիկական բռնություն գործադրելը.

9) ուսումնասիրության և (կամ) ծառայողական քննության ընթացքում բժշկական ստուգումից և (կամ) փորձանմուշ հանձնելուց հրաժարվելը և (կամ) ախտորոշիչ թեստհանձնելուց հրաժարվելը և (կամ) ամենամյա կանխարգելիչ բժշկական քննությունից խուսափելը.

10) ղեկավարի (անմիջական կամ ծառայությամբ միմյանց ենթակայության տակ չգտնվող ոստիկանության ծառայողների ավագությամբ որոշված ղեկավարի) իրավասության սահմաններում տրված հրամանները, ցուցումները, հանձնարարականները երկու կամ ավելի անգամ դիտավորությամբ չկատարելը.

11) «Ոստիկանությունում ծառայության մասին» օրենքի 39-րդ հոդվածի առաջին մասի պահանջները խախտելը։

1. Ոստիկանության ծառայողը ենթարկվում է կարգապահական պատասխանատվության նաև քաղաքացիական ծառայողի վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները խախտելու դեպքերում։ Այս դեպքում հարցը քննարկում է ոստիկանության ծառայողների էթիկայի հանձնաժողովը։
2. Կարգապահական տույժ կիրառվում է ծառայողական քննություն անցկացնելուց հետո, բացառությամբ սույն օրենքի 32-րդ հոդվածով սահմանված դեպքի։
3. Կարգապահական տույժը նշանակվում է, եթե չորս ամսից ավելի չի անցել խախտման հայտնաբերման, (եթե նշանակվում է ծառայողական քննություն, ապա ծառայողական քննություն նշանակելու օրվանից, իսկ ծառայողական քննություն չնշանակվելու դեպքում տեղեկանալու օրվանից) չհաշված նախնական քննության կամ դատական քննության ժամանակահատվածը, հիվանդությունը կամ արձակուրդում գտնվելը։
4. Կարգապահական տույժ նշանակելիս հաշվի են առնվում խախտման բնույթը, բովանդակությունը, այն հանգամանքները, որի պարագայում կատարվել է խախտումը, խախտման հետևանքները, նախկինում ոստիկանության ծառայողի նկատմամբ կարգապահական տույժեր կիրառված լինելու և (կամ) խախտումներ կատարած լինելու հանգամանքները: Նշանակվող տույժը պետք է համապատասխանի կատարված խախտման բնույթին և վտանգավորության աստիճանին:
5. Յուրաքանչյուր խախտման համար կարող է նշանակվել մեկ կարգապահական տույժ:
6. Կարգապահական տույժ նշանակվել չի կարող, եթե մեկ տարուց ավելի է անցել խախտում կատարելու օրվանից: Եթե խախտումը հայտնաբերվում է ֆինանսատնտեսական գործունեության, գումարային կամ այլ արժեքների ստուգման (այդ թվում` գույքագրման) ընթացքում, ապա կարգապահական տույժը կարող է կիրառվել, եթե խախտումը կատարելու օրվանից անցել է ոչ ավելի, քան երեք տարի: Սույն ժամկետների հաշվարկը կասեցվում է, եթե սույն օրենքով սահմնված կարգով կասեցվել է ծառայողական քննությունը։
7. Կարգապահական տույժի մասին ծառայողը տեղեկացվում է դրա նշանակումից հետո` հինգ աշխատանքային օրվա ընթացքում:
8. Եթե ոստիկանության ծառայողը թեթև կարգապահական տույժ նշանակելու օրվանից հետո` վեց ամսվա ընթացքում, նոր կարգապահական տույժի չի ենթարկվել, իսկ խիստ կարգապահական տույժ նշանակելու օրվանից հետո` մեկ տարվա ընթացքում, նոր կարգապահական տույժի չի ենթարկվել, ապա նա համարվում է կարգապահական տույժի չենթարկված:
9. Կարգապահական տույժը կարող է հանվել նաև համապատասխանաբար մինչև վեց ամիս և մինչև մեկ տարին լրանալը, եթե ծառայողը թույլ չի տվել նոր խախտում: Կարգապահական տույժը հանվում է համապատասխան խրախուսանքի տեսակ կիրառելով։ Մեկից ավելի կարգապահական տույժ ունենալու դեպքում կարող է հանվել մեկ կարգապահական տույժ։
10. Կարգապահական տույժի ենթարկված ոստիկանության ծառայողը չի ազատվում քրեական պատասխանատվությունից, եթե նա, խախտումից բացի, կատարել է քրեորեն հետապնդելի արարք:
11. Ոչ ռեաբիլիտացնող հիմքերով քրեական պատասխանատվությունից կամ պատժից ազատված ոստիկանության ծառայողը կարող է տվյալ արարքի համար ենթարկվել կարգապահական պատասխանատվության՝ սույն օրենքով սահմանված կարգով։
12. Ոչ ռեաբիլիտացնող հիմքով հարուցված քրեական հետապնդումը դադարեցվելու դեպքում ոստիկանության ծառայողը կարող է տվյալ արարքի համար ենթարկվել կարգապահական պատասխանատվության:
13. Ոստիկանության ծառայողների նկատմամբ կարգապահական տույժ կիրառում է պաշտոնի նշանակելու իրավասություն ունեցող պաշտոնատար անձը: Լիազոր մարմնի ղեկավարի հրամանով որոշ կարգապահական տույժի տեսակների կիրառման լիազորությունը կարող է պատվիրակվել ոստիկանության ծառայության պաշտոն զբաղեցնող ղեկավարի լիազորություն ունեցող ծառայողներին:
14. Ոստիկանության ծառայողի նկատմամբ կարգապահական տույժ կիրառելու իրավասություն ունեցող պաշտոնատար անձի իրավունքների սահմաններից դուրս կարգապահական տույժ կիրառելու համար նա միջնորդում է այդ իրավունքն ունեցող վերադաս ղեկավարին։
15. Ոստիկանության պետի և նրա տեղակալների նկատմամբ կարգապահական տույժեր կարող է կիրառել պաշտոնի նշանակելու իրավասություն ունեցող պաշտոնատար անձը:

|  |  |
| --- | --- |
| **Հոդված 9.** | **Լիազոր մարմնի ուսումնական հաստատության առկա ուսուցման ձևով սովորողների նկատմամբ խրախուսանքներ կիրառելու և նրանց կարգապահական տույժի ենթարկելու առանձնահատկությունները** |

1. Ուսումնառության ընթացքում ցուցաբերած բարձր առաջադիմության, ծառայողական պարտականությունները գերազանց կատարելու համար լիազոր մարմնի ուսումնական հաստատությունում սովորողների նկատմամբ «Քաղաքացիական ծառայության մասին օրենքով» սահմանված շնորհակալության հայտարարում, միանվագ դրամական պարգևատրում, հուշանվերով պարգևատրում խրախուսանքի տեսակներից բացի կիրառվում են նաև վաղաժամկետ կոչումի շնորհում, նախկինում նշանակված կարգապահական տույժի՝ ժամկետից շուտ հանում, հատուկ կրթաթոշակի նշանակում, կրթաթոշակի բարձրացում խրախուսանքի տեսակները։
2. Կարգապահական խախտման, այդ թվում` ուսումնական պարապմունքներից անհարգելի բացակայության և(կամ) պարբերաբար ուշանալու և(կամ) հասարակական կարգի պահպանության միջոցառումներին մասնակցելու ընթացքում թույլ տված կարգապահական խախտումների և(կամ) լիազոր մարմնի ուսումնական հաստատության ներքին կանոնակարգի խախտմների դեպքում լիազոր մարմնի ուսումնական հաստատությունում սովորողների նկատմամբ, «Քաղաքացիական ծառայության մասին օրենքով» սահմանված նկատողություն, խիստ նկատողություն տույժերից բացի կիրառվում են նաև  կոչման իջեցում մեկ աստիճանով, արտահերթ վերակարգի հայտարարում և ազատում Լիազոր մարմնի ուսումնական հաստատությունից կարգապահական տույժերը։
3. Լիազոր մարմնի ուսումնական հաստատության առկա ուսուցման ձևով սովորողների նկատմամբ կարգապահական տույժերը կիրառվում են գրավոր հրամանով՝ կարգապահական խախտում կատարելու մեջ կասկածվող սովորողի բացատրության հիման վրա:
4. Խրախուսանքները սովորողների նկատմամբ կիրառվում են ուսումնական հաստատության միջին, ավագ կամ գլխավոր խմբի պաշտոն զբաղեցնող ոստիկանության ծառայողի զեկուցագրի հիման վրա։

|  |  |  |
| --- | --- | --- |
| **Հոդված 10.** |

|  |
| --- |
| **Կարգապահական տույժ կիրառելու որոշումը բողոքարկելը** |

 |

1. Ոստիկանության ծառայողն իր նկատմամբ կարգապահական տույժ կիրառելու մասին որոշումը կարող է բողոքարկել ոստիկանության պետին, իսկ Ոստիկանության պետի կողմից տույժ կիրառելու դեպքում՝ լիազոր մարմնի ղեկավարին, կարգապահական տույժ կիրառելու մասին մասին որոշմանը ծանուցվելու օրվանից հաշված` երեք աշխատանքային օրվա ընթացքում:
2. Սույն հոդվածի 1-ին մասով սահմանված կարգով բողոք բերելը կասեցնում է բողոքարկվող ակտի կատարումը:
3. Բողոք ներկայացնող ոստիկանության ծառայողը ներկայացնում է գործին վերաբերող այն հանգամանքները, որոնք, ըստ իրեն, հաշվի չեն առնվել կարգապահական տույժ կիրառելիս։
4. Սույն հոդվածի 1-ին մասով սահմանված բողոքարկման կարգը չի տարածվում քաղաքացիական ծառայողի վարքագծի կանոնները խախտելու, հանրային ծառայողի նկատմամբ կիրառվող այլ սահմանափակումները չպահպանելու, շահերի բախման կանոնները խախտելու դեպքերում կիրառված կարգապահական տույժերի վրա: Նշված դեպքերում կիրառված կարգապահական տույժերը բողոքարկվում են դատական կարգով:
5. Քննարկելով բերված բողոքը` իրավասու պաշտոնատար անձն իրավասու է՝

1) բավարարելու բողոքն ամբողջությամբ կամ մասնակիորեն` փոփոխել կարգապահական տույժի տեսակը կամ ճանաչել կարգապահական տույժ կիրառելու մասին որոշումն անվավեր.

2) մերժել բողոքը՝ կարգապահական տույժ կիրառելու մասին որոշումը թողնելով անփոփոխ։

5. Սույն հոդվածով սահմանված կարգով բերված բողոքը քննության է առնվում ծառայողական քննություն անցկացնելուց հետո։ Այս դեպքում ծառայողական քննության խնդիրն է պարզել բողոքում բերված հանգամանքները։ Մինչ ծառայողական քննություն նշանակելը ուսումանսիրության արդյունքում պարզվում է, արդյոք ներկայացված հանգամանքները վերաբերում են գործին, ապա միայն նշանակվում է ծառայողական քննություն, որը վարում է իրավասու ստորաբաժանումը։

**Գ Լ ՈՒ Խ  5**
**ՈՍՏԻԿԱՆՈՒԹՅԱՆ ԾԱՌԱՅՈՂԻ ՎԱՐՔԱԳԾԻ ԿԱՆՈՆՆԵՐԸ ԵՎ ԷԹԻԿԱՅԻ ՀԱՆՁՆԱԺՈՂՈՎԸ**

|  |  |
| --- | --- |
| **Հոդված 11.** | **Ոստիկանության ծառայողի վարքագծի կանոնները** |

1. Ոստիկանության ծառայողի վարքագծի կանոնների, անհամատեղելիության պահանջների, հանրային ծառայողի նկատմամբ կիրառվող այլ սահմանափակումների, շահերի բախման վերաբերյալ հարցերի հետ կապված հարաբերությունները կարգավորվում են «Հանրային ծառայության մասին» օրենքով։

|  |  |
| --- | --- |
| **Հոդված 12.** | **Ոստիկանության ծառայողների էթիկայի հանձնաժողովը**  |

1. Ոստիկանության ծառայողների էթիկայի հանձնաժողովը ձևավորում է լիազոր մարմնի ղեկավարը:

2. Ոստիկանության ծառայողների էթիկայի հանձնաժողովը բաղկացած է յոթ անդամից:

3. Ոստիկանության ծառայողների էթիկայի հանձնաժողովում ընդգրկվում են լիազոր մարմնի գլխավոր քարտուղարը, ով համարվում է հանձնաժողովի նախագահը։ Հանձնաժողովի կազմում ընդգրկվում են ղեկավար պաշտոն զբաղեցնող երկու քաղաքացիական ծառայող, ոստիկանության գլխավոր խմբի պաշտոն զբաղեցնող երկու ոստիկանության ծառայող և փրկարարական ծառայության գլխավոր խմբի պաշտոն զբաղեցնող երկու փրկարար ծառայող։

4. Ոստիկանության ծառայողների էթիկայի հանձնաժողովի անդամն իր լիազորություններն իրականացնելիս ենթարկվում է միայն Հայաստանի Հանրապետության Սահմանադրությանը և օրենքներին, անկախ է իրեն առաջադրած և (կամ) նշանակած պաշտոնատար անձանցից։

5. Հանրային ծառայողը, որպես էթիկայի հանձնաժողովի անդամ և դրանից հետո, չի կարող կարգապահական պատասխանատվության ենթարկվել իր՝ որպես հանձնաժողովի անդամի կարգավիճակից բխող գործողությունների համար, բացառությամբ անհարգելի պատճառով հանձնաժողովի աշխատանքից բացակայելու դեպքերի:

|  |  |
| --- | --- |
| **Հոդված 13.** | **Ոստիկանության ծառայողների էթիկայի հանձնաժողովի գործունեությունը** |

1. Ոստիկանության ծառայողների էթիկայի հանձնաժողովն առաջադրված հարցերը պարզում է ծառայողական քննության անցկացման միջոցով: Հանձնաժողովի նախագահը միջնորդում է ծառայողական քննություն նշանակելու իրավասություն ունեցող պաշտոնատար անձին՝ նշանակելու ծառայողական քննություն։
2. Ոստիկանության ծառայողի վարքագծի կանոնների, անհամատեղելիության պահանջների, հանրային ծառայողի նկատմամբ կիրառվող այլ սահմանափակումների, շահերի բախման վերաբերյալ հարցերի ուսումնասիրության համար նշանակված ծառայողական քննությունն անցկացվում է ոստիկանության ծառայողների էթիկայի հանձնաժողովի անդամների մասնակցությամբ: Այս դեպքում ծառայողական քննություն նշանակած պաշտոնատար անձը ծառայողական քննություն նշանակելու մասին իրավական ակտում կատարում է համապատասխան նշում։
3. Հանձնաժողովի նախագահը կատարում է աշխատանքների բաշխում հանձնաժողովի անդամների միջև:
4. Ծառայողական քննության արդյունքում կազմված եզրակացությունը կազմվում է էթիկայի հանձնաժողովի անդամի(անդամների) հետ համագործակցությամբ, որը ստորագրում են և ծառայողական քննություն իրականացնողը, որը պատասխանատու է ծառայողական քննության անցկացման տեխնիկական կողմի համար և էթիկայի հանձնաժողովի անդամը (անդամները), ով պատասխանատու է ծառայողական քննության բովանդակային կողմի համար։
5. Ծառայողական քննության արդյունքում կազմված եզրակացությունը ուղարկվում է ծառայողական քննության կողմերին և ներկայացվում է ոստիկանության ծառայողների էթիկայի հանձնաժողով։ Հանձնաժողովը, եթե առկա չէ սույն օրենքի 14-րդ հոդվածի 2-րդ մասով սահմանված դեպքը, ծառայողական քննության վերաբերյալ եզրակացության հիման վրա ընդունում է որոշում։
6. Սույն օրենքի 14-րդ հոդվածի 2-րդ մասով սահմանված կարգով բողոաքրկվելու դեպքում Հանձնաժողովը որոշում ընդունում է Կոռուպցիայի կանխարգելման հանձնաժողովից համապատասխան պատասխան ստանալուց հետո երեք աշխատանքային օրվա ընթացքում։
7. Հանձնաժողովը որոշումները ընդունում է նիստեր գումարելու միջոցով: Նիստն իրավազոր է, եթե դրան ներկա է ոստիկանության ծառայողների էթիկայի հանձնաժողովի առնվազն հինգ անդամ:
8. Ոստիկանության ծառայողների էթիկայի հանձնաժողովն անհամատեղելիության պահանջների և այլ սահմանափակումների, ինչպես նաև վարքագծի սկզբունքների և դրանցից բխող վարքագծի կանոնների վերաբերյալ մասնագիտական խորհրդատվություն և մեթոդական աջակցություն ստանալու համար կարող է դիմել Կոռուպցիայի կանխարգելման հանձնաժողով, իսկ քաղաքացիական ծառայողների վարքագծի կանոնների մասով՝ հանրային ծառայությունը համակարգող փոխվարչապետին:
9. Ոստիկանության ծառայողների էթիկայի հանձնաժողովը հանրային ծառայողների անհամատեղելիության պահանջների, այլ սահմանափակումների, վարքագծի կանոնների խախտումների, ինչպես նաև շահերի բախման իրավիճակների կանխարգելմանն ու վերացմանն ուղղված առաջարկություններ է ներկայացնում համապատասխան պաշտոնատար անձին:
10. Ոստիկանության ծառայության էթիկայի հանձնաժողով դիմում կարող են ներկայացնել հանրային իշախանության մարմինները, այդ թվում՝ հանրային պաշտոն զբաղեցնող անձինք, հանրային ծառայողները, քաղաքացիները և կազմակերպություննները։

|  |  |
| --- | --- |
| **Հոդված 14.** | **Պատասխանատվության առանձնահատկությունները ոստիկանության ծառայողի վարքագծի կանոնները խախտելու, հանրային ծառայողի նկատմամբ կիրառվող այլ սահմանափակումները չպահպանելու, շահերի բախման կանոնները խախտելու դեպքերում** |

1. Ոստիկանության ծառայողների էթիկայի հանձնաժողովը ծառայողական քննության արդյունքով ընդունած որոշումն անմիջապես ուղարկում է ծառայողական քննության կողմերին:

2. Ոստիկանության ծառայողն անհամատեղելիության պահանջների և այլ սահմանափակումների խախտումների վերաբերյալ քաղաքացիական ծառայողների էթիկայի հանձնաժողովի եզրակացությունը կարող է բողոքարկել այն ստանալու պահից երեք աշխատանքային օրվա ընթացքում՝ Կոռուպցիայի կանխարգելման հանձնաժողով, անմիջապես տեղեկացնելով ոստիկանության ծառայողների էթիկայի հանձնաժողովին:

3. Սույն հոդվածի 2-րդ մասով նախատեսված ժամկետում բողոք ներկայացնելը հիմնավորող փաստաթղթի բացակայության դեպքում, իսկ վարքագծի կանոնները խախտելու և (կամ) շահերի բախման կանոնները խախտելու վերաբերյալ ոստիկանության ծառայողների էթիկայի հանձնաժողովի եզրակացությունն ստանալուց հետո, իսկ բողոքարկման դեպքում համապատասխան եզրակացությունն ստանալուց հետո` մեկ աշխատանքային օրվա ընթացքում, լիազոր մարմինը եզրակացությունը հրապարակում է իր պաշտոնական կայքէջում:

4. Կարգապահական տույժ նշանակելու իրավասություն ունեցող պաշտոնատար անձը եզրակացության հրապարակումից հետո` երեք աշխատանքային օրվա ընթացքում, քննարկում է եզրակացությունը և արդյունքների մասին համապատասխան տեղեկությունը մեկ աշխատանքային օրվա տրամադրում է լիազոր մարմնին, որը մեկ աշխատանքային օրվա ընթացքում հրապարակում է իր պաշտոնական կայքէջում:

**Գ Լ ՈՒ Խ 6**

**ԾԱՌԱՅՈՂԱԿԱՆ ՔՆՆՈՒԹՅԱՆ ԽՆԴԻՐՆԵՐԸ ԵՎ ՍԿԶԲՈՒՆՔՆԵՐԸ**

|  |  |
| --- | --- |
| **Հոդված 15.** | **Ծառայողական քննություն** |

1. Ծառայողական քննությունն օրենքով, այլ իրավական ակտերով սահմանված՝ ոստիկանության ծառայողի ծառայողական պարտականությունների և (կամ) բարեվարքության և (կամ) նրա գործունեությանն առնչվող և (կամ) աշխատանքային հարաբերությունների և (կամ) դրսևորած վարքագծին առնչվող հարցերի ուսումնասիրությունն է:
2. Ծառայողական քննություն իրականացնող անձը ծառայողական քննություն անցկացնելիս սահմանափակվում է ծառայողական քննություն նշանակելու դեպքի և ծառայողական քննություն նշանակելու մասին իրավական ակտում սահմանված պարզաբանման ենթակա հարցերի և հանգամանքների ստուգմամբ և ուսումնասիրմամբ:
3. Ծառայողական քննություն իրականացնող անձը ծառայողական քննության ընթացքում ձեռք բերված փաստական տվյալները գնահատում է իր ներքին համոզմունքով՝ հանգամանքների բազմակողմանի, լրիվ և օբյեկտիվ հետազոտումով:
4. Ծառայողական քննություն իրականացնող անձը խախտումներ կատարելու մասին հետևությունները չի կարող հիմնել ենթադրությունների վրա: Այդ հետևությունները պետք է հաստատվեն ծառայողական քննությամբ հավաքված և հավաստի տվյալների բավարար ամբողջությամբ:
5. Ոստիկանության ծառայողի ծառայողական քննություն անցկացնելու կարգը սահմանում է կառավարությունը։
6. Ոստիկանության այն ծառայություններում, որոնցում ծառայողների անձը ծածկագրված է, և նրանք իրենց լիազորություններն իրականացնում են գաղտնագործունեության լիակատար պահպանմամբ, ծառայողական քննություն անցկացնելու կարգը սահմանում է Լիազոր մարմնի ղեկավարը՝ սույն օրենքի կարգավորումներին համապատասխան:

|  |  |
| --- | --- |
|  **Հոդված 16.** | **Ծառայողական քննության խնդիրները** |

1. Ծառայողական քննության խնդիրն է ապահովել՝
2. «Հանրային ծառայության մասին» Հայաստանի Հանրապետության օրենքի 12-րդ և 22-րդ հոդվածներով նախատեսված սկզբունքների իրականացումը.
3. ոստիկանության ծառայողի գործունեությանն առնչվող և (կամ) աշխատանքային հարաբերությունների մասով առաջացած խնդիրների պարզաբանումը.
4. ոստիկանության ծառայողի կողմից կատարված կարգապահական և (կամ) քաղաքացիական ծառայողի վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները խախտելու յուրաքանչյուր դեպքի բացահայտումը.
5. ծառայողական կարգապահության ամրապնդումը.
6. անհիմն կերպով կարգապահական պատասխանատվության ենթարկված ոստիկանության ծառայողի հեղինակության վերականգնումը.
7. խախտումների կանխարգելումը և դրանց առաջացմանը նպաստող պայմանների վերացումը.
8. ոստիկանության ծառայողների իրավունքների մինչդատական պաշտպանությունը.
9. ծառայողական քննությամբ պարզաբանման ենթակա հարցերի ժամանակին, լրիվ, բազմակողմանի և օբյեկտիվ պարզաբանումը և (կամ) բացահայտումը։

|  |  |
| --- | --- |
| **Հոդված 17.** | **Ծառայողական քննության իրավաչափությունը** |

1. Ծառայողական քննություն իրականացնողը իրավասու է կատարելու այնպիսի գործողություններ, որոնց համար լիազորված է օրենքով:

|  |  |
| --- | --- |
| **Հոդված 18.** | **Օրենքի առջև բոլորի հավասարությունը** |

1. Ծառայողական քննության ընթացքում ոստիկանության բոլոր ծառայողները, անկախ զբաղեցրած պաշտոնից, կոչումից և այլ հանգամանքներից, հավասար են օրենքի առջև:

|  |  |
| --- | --- |
| **Հոդված 19.** | **Անմեղության կանխավարկածը** |

1. Ոստիկանության ծառայողը խախտում կատարելու մեջ համարվում է անմեղ, քանի դեռ նրա նկատմամբ իրավասու անձը սույն օրենքով սահմանված կարգով չի նշանակել կարգապահական տույժ:

2. Ոստիկանության ծառայողի մեղավորությունն ապացուցելու, ինչպես նաև ի պաշտպանություն նրա` բերված փաստարկների հերքման պարտականությունը կրում է ծառայողական քննություն իրականացնողը:

|  |  |
| --- | --- |
| **Հոդված 20.** | **Ծառայողական քննությանը գործուն աջակցութնունը** |

1. Ծառայողական քննությանն օժանդակելու կամ հանրորեն առավել մեծ վտանգավորություն ներկայացնող խախտումների հայտնաբերմանն ու բացահայտմանը նպաստելու կամ նման արարքն առաջին անգամ կատարելու կամ անկեղծորեն զղջալու և դրական բնութագրվելու դեպքում խախտում կատարած ծառայողի նկատմամբ կարող է կիրառվել ավելի մեղմ կարգապահական տույժ կամ նա կարող է ազատվել կարգապահական տույժի կիրառումից։

**Գ Լ ՈՒ Խ  7**

**ԾԱՌԱՅՈՂԱԿԱՆ ՔՆՆՈՒԹՅՈՒՆ ՆՇԱՆԱԿԵԼՈՒ ԻՐԱՎԱՍՈՒԹՅՈՒՆ ԵՎ ԾԱՌԱՅՈՂԱԿԱՆ ՔՆՆՈՒԹՅՈՒՆ ԻՐԱԿԱՆԱՑՆԵԼՈՒ ԻՐԱՎԱՍՈՒԹՅՈՒՆ ՈՒՆԵՑՈՂ ՊԱՇՏՈՆԱՏԱՐ ԱՆՁԻՆՔ**

|  |  |
| --- | --- |
| **Հոդված 21.** | **Ծառայողական քննություն նշանակելու իրավասություն ունեցող պաշտոնատար անձինք** |

1. Ծառայողական քննություն նշանակելու իրավասություն ունեն ոստիկանության ծառայության պաշտոնի նշանակելու իրավասություն ունեցող անձինք:
2. Ծառայողական քննություն նշանակվում է իրավասու պաշտոնատար անձի որոշմամբ, որում նշվում են ծառայողական քննության նշանակման օրը, ամիսը, տարեթիվը, ծառայողական քննություն նշանակելու հիմքերը (զեկուցագիր կամ դիմում և ուսումնասիրության արդյունքը) դեպքը (դեպքերը) և պարզաբանման ենթակա հարցերը:
3. Ծառայողկան քննություն նշանակելու որոշումը անհապաղ ուղարկվում է իրավասու ստորաբաժանում։

|  |  |
| --- | --- |
| **Հոդված 22.** | **Ծառայողական քննություն իրականացնելու իրավասությունը** |

1. Ծառայողական քննությունն իրականացնում է իրավասու ստորաբաժանումը։
2. Ծառայողական քննության առանձնահատկություններով պայմանավորված՝ իրավասու ստորաբաժանման ղեկավարի զեկուցագրի հիման վրա ծառայողական քննություն նշանակած պաշտոնատար անձն իրավունք ունի է ծառայողական քննություն իրականացնողի մատնանշած անձին հանձնարարել իրականացնել ծառայողական քննության անցկացման կարգով սահմանված գործողություն կամ գործողություններ։ Այդ հանձնարարությունը տված իրավական ակտով որոշվում է նաև տվյալ ծառայողին ծառայողական քննության ժամանակահատվածում այլ հանձնարարություններ տալու շրջանակը։
3. Սույն հոդվածի 2-րդ մասով սահմանված կարգով ներգրավված ծառայողը օգտվում է սույն օրենքով և ոստիկանության ծառայողի ծառայողական քննությունն անցկացնելու կարգով սահմանված բոլոր իրավունքներից և պարտականություններից։
4. Ծառայողական քննության իրեն հանձնարարված գործողությունների մասով տվյալ ոստիկանության ծառայողը հաշվետու է իրավասու ստորաբաժանման ղեկավարին։

**Գ Լ ՈՒ Խ  8**
**ԾԱՌԱՅՈՂԱԿԱՆ ՔՆՆՈՒԹՅՈՒՆ ՆՇԱՆԱԿԵԼՈՒ ԴԵՊՔԵՐԸ, ԿԱՐԳԸ, ԺԱՄԿԵՏՆԵՐԸ, ԾԱՌԱՅՈՂԱԿԱՆ ՔՆՆՈՒԹՅԱՆ ԿԱՍԵՑՈՒՄԸ, ՎԵՐՍԿՍՈՒՄԸ, ԾԱՌԱՅՈՂԱԿԱՆ ՔՆՆՈՒԹՅՈՒՆՆԵՐԻ ՄԻԱՎՈՐՈՒՄԸ, ԴԱԴԱՐԵՑՈՒՄԸ**

|  |  |
| --- | --- |
| **Հոդված 23.** | **Ծառայողական քննություն նշանակելու դեպքերը** |

1. Ծառայողական քննություն նշանակվում է ծառայողական պարտականություններն անհարգելի պատճառով չկատարելու և (կամ) ոչ պատշաճ կատարելու և (կամ) ծառայողական լիազորությունները վերազանցելու և (կամ) աշխատանքային կարգապահական ներքին կանոնները խախտելու և (կամ) քաղաքացիական ծառայողի վարքագծի կանոնները խախտելու և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոնները խախտելու դեպքերում, ինչպես նաև ոստիկանության ծառայողի գործունեությանն առնչվող և (կամ) աշխատանքային հարաբերությունների հետ կապված հարցերի ուսումնասիրության համար:
2. Ծառայողական քննություն նշանակելու ընթացակարգ սկսելու համար ծառայողական քննություն նշանակելու իրավասություն ունեցող անձին դիմում կարող են ներկայացնել հանրային իշախանության մարմինները, այդ թվում՝ պաշտոնատար անձինք, քաղաքացիները և կազմակերպություննները։
3. Ծառայողական քննություն նշանակելու ընթացակարգ սկսվում է նաև լիազոր մարմնի և ենթակա պետական մարմինների և կազմակերպությունների ղեկավարների և աշխատողների զեկուցագրերի հիման վրա։
4. Զանգվածային լրատվության միջոցներով հրապարակումների դեպքում Ծառայողական քննություն նշանակելու ընթացակարգ սկսում լիազոր մարմնի ղեկավարի նախաձեռնությամբ։

|  |  |
| --- | --- |
| **Հոդված 24.** | **Ծառայողական քննություն նշանակելու կարգը** |

1. Մինչ ծառայողական քննություն նշանակելը իրավասու ստորաբաժանումը զեկուցագրում կամ դիմումում նշված հանգամանքների ուսումնասիրության և համապատասխան դեպքի և(կամ) դեպքերի առկայության մասվ անցկացնում է ուսումնասիրություն։
2. Ուսումնասիրության արդյունքնրով, երբ հաստատվում է դեպքի առկայությունը զեկուցագիր է ներկայացնում ծառայողական քննություն նշանակելու իրավասություն ունեցող պաշտոնատար անձին՝ ծառայողական քննություն նշանակելու համար։
3. Զեկուցագիրը ստանալուց հետո մեկ աշխատանքային օրվա ընթացքում ծառայողական քննություն նշանակելու իրավասություն ունեցող պաշտոնատար անձը սույն օրենքով սահմանված կարգով նշանակում է ծառայողական քննություն։
4. Երբ ուսումնասիրության արդյունքներով չի հաստատվում ծառայողական քննության անցկացման դեպքը և համապատասխան հանգամանքները, ապա դիմում կամ զեկուցագիր ներկայացրած անձին մեկ աշխատանքային օրվա ընթացքում ներկայացվում է դեպքի բացակայության մասին գրավոր պատասխան համապատասխան հիմնավորումներով։
5. Գրավոր պատասխանը ներկայացնում է իրավասու ստորաբաժանման ղեկավարը՝ տեղյակ պահելով ծառայողական քննություն նշանակելու իրավասություն ունեցող անձին։
6. Եթե խախտում կատարելու մեջ ներգրավված են մի քանի ոստիկանության ծառայողներ և նրանց մասով ծառայողական քննություն նշանակելու իրավասություն ունեցող պաշտոնատար անձինք տարբեր են, ապա ծառայողական քննություն նշանակում է լիազոր մարմնի ղեկավարը։
7. Ոստիկանության էթիկայի հանձնաժողովի նախագահի միջնորդության հիման վրա ծառայողական քննություն նշանակելու իրավասություն ունեցող պաշտոնատար անձը նշանակում է ծառայողական քննություն։ Այս դեպքում ուսումնասիրություն չի իրականացվում։

|  |  |
| --- | --- |
| **Հոդված 25.** | **Ուսումնասիրության անցկացումը**  |

1. Ուսումնասիրությունը իրականացվում է տաս աշխատանքային օրվա ընթացքում։ Գործի ծավալներից և արտաքին աղբյուներից տեղեկության ստացման ժամկետներով պայմանավորված իրավասու ստորաբաժանման ղեկավարի հրամանով ուսումնասիրության ժամկետը կարող է երկարաձգվել մեկ անգամ հինգ աշխատանքային օրով։
2. Իրավասու ստորաբաժանումը ուսումնասիրում է դիմումում կամ զեկուցագրում նշված հանգամանքները, իրավիճակները, անհրաժեշտության դեպքում պահանջում է վերաբերելի տեղեկություններ, ապացույցներ դիմում կամ զեկուցագիր ներկայացրած անձանցից։
3. Ուսումնասիրություն է անցկացվում նաև ավարտված ծառայողական քննության մասով նոր երևան եկած հանգամանքների դեպքում։ Այս դեպքում ուսումնասիրության շրջանակում պետք է քննարկման առարկա դառնա խախտման վաղեմության ժամկետների հարցը, ինչպես նաև ծառայողական քննությունը վերսկսելու դեպքում կարգապահական տույժ կիրառելու կամ կիրառված կարգապահական տույժի փոփոխությունը կամ խախտում թույլ տված այլ անձանց բացահայտումը։
4. Ուսումնասիրության անցկացման դեպքում ոստիկանության ծառայողը պարտավոր է ուսումնասիրություն անցկացնողի պահանջով հանձնել փորձանմուշ և (կամ) ախտորոշիչ թեստ։ Փորձանմուշ և (կամ) ախտորոշիչ թեստ հանձնելու պահանջի պարտականությունը սահմանվում է ուսումնասիրություն նշանակելու մասին իրավական ակտով։
5. Առանձին հարցերի պարզման համար լիազոր մարմնի ղեկավարի որոշմամբ կարող է նաշանակվել և անցկացվել ուսումնասիրություն։ Ուսումնասիրություն նշանակելու մասին իրավական ակտով հստակ սահմանվում է ուսումնասիրության շրջանակը և նպատակը։
6. Սույն հոդվածի 5-րդ մասով սահմանված կարգով նշանակված ուսումնասիրության անցկացնողների հարցը կարգավորում է իրավասու ստորաբաժանման ղեկավարը։
7. Ուսումնասիրության ժամանակ ձեռք բերված տվյալները անկախ կրիչի տեսակից, ինչպես նաև փորձաքննության արդյունքները համարվում են ապացույցներ և դասվում են ծառայողական քննության ընթացքում ձեռք բերված այլ ապացույցների հետ հավասար։
8. Ուսումնասիրության անցկացման ընթացակարգը սահմանվում է ոստիկանության ծառայողի ծառայողական քննություն անցկացնելու կարգով։

|  |  |
| --- | --- |
|  |  |
|  **Հոդված 26.** | **Ծառայողական քննության ժամկետները** |

1. Ծառայողական քննություն իրականացվում է հնարավոր սեղմ ժամկետներում, բայց ոչ ավելի, քան դրա նշանակման օրվան հաջորդող 30 օրվա ընթացքում: Այդ ժամկետը իրավասու ստորաբաժանման ղեկավարի զեկուցագրի հիման վրա ծառայողական քննություն նշանակած պաշտոնատար անձը կարող է երկարաձգել ևս 30 օրով, եթե՝

1. ծառայողական քննություն իրականացնող անձից անկախ պատճառներով ձգձգվում են կատարված հարցումների պատասխանները և(կամ) նշանակված փորձաքննության եզրակացությունը.
2. ծառայողական քննության նյութերով էական համարվող հանգամանքները պարզելու նպատակով անհրաժեշտություն է առաջացել ձեռք բերել լրացուցիչ փաստական տվյալներ․
3. ծառայողական քննության միավորմամբ պայմանավորված պետք է իրականնացվի նոր գործողություններ կամ ձեռք բերվի նոր փաստեր և փաստական տվյալներ․
4. ծառայողական քննության նյութերի անջատմամբ պայմանավորված պայմանավորված պետք է իրականնացվի նոր գործողություններ կամ ձեռք բերվի նոր փաստեր և փաստական տվյալներ․

2. Ծառայողական քննության ժամկետն առաջին անգամ մինչև 30 օրով երկարաձգելուց հետո, ծառայողական քննությունը իրավասու ստորաբաժանման ղեկավարի պատճառաբանված զեկուցագրի հիման վրա, ծառայողական քննություն նշանակած պաշտոնատար անձը 2 աշխատանքային օրվա ընթացքում համապատասխան իրավական ակտով կարող է ևս մեկ անգամ երկարաձգել ծառայողական քննություն անցկացնելու ժամկետը՝ մինչև 15 օր։

3. Ծառայողական քննության ժամկետները երկարաձգելու որոշումը ստանալուց հետո ծառայողական քննություն իրականացնողը երկու աշխատանքային օրվա ընթացքում տեղեկացնում է ծառայողական քննության համապատասխան կողմին։

|  |  |
| --- | --- |
| **Հոդված 27.** | **Ծառայողական քննության կասեցումը** |

1. Ծառայողական քննությունը համապատասխան հիմքերի առակայության դեպքում կարող է ամբողջությամբ կամ համապատասխան մասով կասեցվել։
2. Ծառայողական քննություն նշանակող անձն ծառայողական քննությունը ամբողջությամբ կամ համապատասխան մասով կարող է կասեցնել՝
3. Հայաստանի Հանրապետության գլխավոր դատախազություն, Հայաստանի Հանրապետության հակակոռուպցիոն կոմիտե, Հայաստանի Հանրապետության քննչական կոմիտե, ուղարկված նյութերով քրեական վարույթ նախաձեռնելու մասին արձանագրություն կազմելու դեպքում կամ մինչև քրեական վարույթ նախաձեռնելուց հրաժարվելը կամ եզրափակիչ դատավարական ակտն օրինական ուժի մեջ մտնելը.
4. անհնարին է տվյալ ծառայողական քննության արդյունքում ակնկալվող որոշման ընդունումը մինչև սահմանադրական, վարչական, քաղաքացիական կամ քրեական դատավարության կարգով քննվող գործով որոշում (դատական ակտ) կայացնելը և դրա օրինական ուժի մեջ մտնելը ․
5. եթե ծառայողական քննության որևէ հարցով նշանակվել է փորձաքննություն․
6. եթե հայտնի չէ կարգապահական տույժի ենթակա ոստիկանության ծառայողի գտնվելու վայրը.
7. եթե ծառայողական քննության ժամկետն ավարտվելուց հետո հայտնի չէ ծառայողը, ով այդ գործով պետք է ենթարկվի կարգապահական տույժի․
8. եթե կարգապահական տույժի ենթակա ոստիկանության ծառայողը ծանր հիվանդ է կամ գտնվում է Հայաստանի Հանրապետության սահմաններից դուրս և առանց նրա փաստացի ներկայության հնարավոր չէ լուծել ծառայողական քննության վերջնական ընթացքը.
9. եթե գործում է անհաղթահարելի ուժ, որը ժամանակավորապես խոչընդոտում է ծառայողական քննության կատարմանը.
10. եթե ոստիկանության ծառայողի կողմից իրավախախտում կատարելու մասին հաղորդումը (դիմումը) միաժամանակ հասցեագրված է ոստիկանությանը և (կամ) Հայաստանի Հանրապետության դատախազությանը և (կամ) Հայաստանի Հանրապետության հակակոռուպցիոն կոմիտեին և (կամ) ազգային անվտանգության մարմիններին:

3. Սույն հոդվածի 2-րդ մասի 4-րդ, 5-րդ և 6-րդ կետերով նախատեսված հիմքերով ծառայողական քննությունը կարող է կասեցվել առավելագույնը մեկ տարի ժամանակով:

|  |  |
| --- | --- |
| **Հոդված 28.** | **Ծառայողական քննության վերսկսումը** |

1. Սույն օրենքի 27-րդ հոդվածի 2-րդ մասով նախատեսված հիմքերի վերացվելու դեպքում ծառայողական քննությունը վերսկսվում է:
2. Վերսկսման դեպքում ծառայողական քննության ժամկետի մեջ չի հաշվվում այն ժամանակը, որի ընթացքում այն կասեցվել է:
3. Ծառայողական քննությունը վերսկսելուց հետո այն ավարտվում է ոչ ուշ, քան 30 օրվա ընթացքում:
4. Ծառայողական քննությունը կասեցված լինելու դեպքում ծառայողական քննություն իրականացնող անձը կարող է կատարել խախտման բացահայտման համար անհրաժեշտ գործողություններ, որոնք կապված չեն ծառայողական քննության մասնակիցների հետ։
5. Ծառայողական քննության անցկացման ընթացքում ծառայողական քննության նյութերը Հայաստանի Հանրապետության գլխավոր դատախազություն կամ Հայաստանի Հանրապետության հակակոռուպցիոն կոմիտե կամ ազգային անվտանգության մարմիններ կամ Հայաստանի Հանրապետության քննչական կոմիտե ուղարկելու դեպքում ծառայողական քննություն իրականացնող անձը այդ մասին գրավոր տեղեկացնում է ծառայողական քննության համապատասխան կողմին:
6. Ծառայողական քննություն վերսկսվում է նաև սույն օրենքի 25-րդ հոդվածի 3-րդ մասով սահմանված դեպքում։ Տվյալ դեպքում ծառայողական քննությունն ավարտվում է ոչ ուշ, քան 30 օրվա ընթացքում։
7. Այն դեպքում, երբ ոստիկանության ծառայողի նկատմամբ մեկ տարվա ընթացքում չի հարուցվում քրեական հետապնդում, ապա վերջինիս մասով կասեցված ծառայողական քննությունը վերսկսվում է

|  |  |
| --- | --- |
| **Հոդված 29.** | **Ծառայողական քննության դադարեցումը** |

1. Ծառայողական քննությունը ցանկացած փուլում դադարեցվում է, եթե՝
2. խախտում կատարելու մեջ կասկածվող ոստիկանության ծառայողը մահացել է կամ ազատվել է ծառայությունից և կարգապահական պատասխանատվության ենթակա ոստիկանության այլ ծառայողներ չկան.
3. լրացել են սույն օրենքի 8-րդ հոդվածի 9-րդ մասով նախատեսված ժամկետները.
4. խախտում կատարելու մեջ կասկածվող ոստիկանության ծառայողը, իրեն լրիվ մեղավոր ճանաչելով, տվել է գրավոր համաձայնություն իր նկատմամբ կարգապահական տույժ կիրառելու, ինչպես նաև հիմնավորված բացատրություն` քննվող դեպքի վերաբերյալ, եթե չկան բավարար հիմքեր ենթադրելու, որ նա այդ գործողությամբ ցանկանում է պարտակել խախտում կատարած այլ անձանց կամ այլ խախտում.
5. խախտում կատարելու մեջ կասկածվող ոստիկանության ծառայողի արարքում բացակայում են խախտման հատկանիշները.
6. խախտում կատարելու մեջ կասկածվող ոստիկանության ծառայողի մասնակցությունը խախտման կատարմանն ապացուցված չէ, և սպառված են նոր փաստական տվյալներ ձեռք բերելու բոլոր հնարավորությունները.
7. ծառայողական քննություն նշանակելու դեպք հանդիսացող փաստերի վերաբերյալ առկա է դատարանի՝ օրինական ուժի մեջ մտած մեղադրական դատավճիռ կամ համաներման ակտ.
8. Սույն հոդվածի 1-ին մասի 1-ին, 2-րդ և 6-րդ կետերով նախատեսված հիմքերի առկայության դեպքում ծառայողկան քննությունը դադարեցվում է ծառայողկան քննությունը իրականացնող անձը։ Դադարեցման փաստը հաստատում է իրավասու ստորաբաժանման ղեկավարը։ Իսկ մյուս հիմքերի առկայության դեպքում ծառայողական քննությունը դադարեցնում է ծառայողական քննություն նշանակած պաշտոնատար անձը՝ եզրակացության հիման վրա։
9. Ծառայողական քննությունը դադարեցնելու դեպքում ծառայողական քննությունն իրականացնող անձը կազմում է եզրակացություն՝ ամփոփելով առկա իրավիճակը։
10. Ծառայողական քննությունը դադարեցվում է, եթե ծառայողական քննության ընթացքում պարզվում է, որ ոստիկանության ծառայողը գործել է «Ոստիկանության մասին» Հայաստանի Հանրապետության օրենքի 38-րդ հոդվածի 5-րդ մասով նախատեսված պայմաններում: Այս դեպքում խառայողական քննություն իրականացնողը կազմում է եզրակացություն, որը ներկայացվում է Ծառայողական քննություն նշանակած պաշտոնատար անձին։ Ծառայողական քննություն նշանակած պաշտոնատար անձի որոշմամբ խախտում կատարած ոստիկանության ծառայողը ազատվում է կարգապահական տույժից։

|  |  |
| --- | --- |
| **Հոդված 30.** | **Ծառայողական քննության ընթացքում հանցագործության հատկանիշների ի հայտ գալու դեպքում ծառայողական քննության միավորումը, անջատումը** |

1. Ծառայողական քննության ընթացքում հանցագործության հատկանիշներ հայտնաբերելու դեպքում ծառայողական քննության նյութերը ուղարկվում են նախաքննության մարմին։
2. Նախաքննության մարմին ուղարկելուց ծառայողական քննություն նշանակող անձը որոշում է՝
3. դադարեցնել ծառայողական քննությունը
4. կասեցնել ծառայողական քննությունը, մինչև համապատասխան հիմքերի վերացումը
5. ծառայողական քննությունից մաս անջատել և նշանակել նոր ծառայողական քննություն
6. ծառայողական քննությունից մաս անջատել և շարունակել ծառայողական քննությունը։
7. Սույն հոդվածի 2-րդ մասի 3-րդ կետով նշանակված ծառայողական քննության ժամկետները սահմանվում են սույն օրենքով ծառայողական քննություն նշանակելու համար սահմանված ընդանուր կանոններով։

|  |  |
| --- | --- |
| **Հոդված 31.** | **Ծառայողական քննությունների միավորումը կամ ծառայողական քննությունից մաս անջատելը** |

1. Ծառայողական քննության ընթացքում իրավասու ստորաբաժանման ղեկավարի գրության հիման վրա ծառայողական քննություն նշանակած անձը իրավունք ունի միավորել երկու և ավելի նշանակված ծառայողական քննությունները։
2. Այն դեպքում, երբ նշանակված ծառայողական քննությունները նշանակվել են երկու տարբեր իրավասու պաշտոնատար անձնաց կողմից, ապա այն միավորվում է լիազոր մարմնի ղեկավարի որոշմամբ։
3. Ծառայողական քննության ընթացքում իրավասու ստորաբաժանման ղեկավարի գրության հիման վրա ծառայողական քննություն նշանակած անձը կարող է նշանակված ծառայողական քննությունից մաս անջատել։ Այս դեպքում իրավասու ստորաբաժանման ղեկավարը գրության մեջ նշում է անջատման ենթակա մասի մասով ծառայողական քննության համար անհրաժեշտ ժամկետը։ Ժամկետ չնշելու դեպքում հաշվի է առնվում այն ծառայողական քնության համար սահմանված ժամկետը, որից անջատվել է մասը։
4. Եթե ծառայողական քննության ընթացքում պարզվում է, որ առկա են նաև քաղաքացիական ծառայողի վարքագծի կանոնների և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոններ հետ կապված իրավիճակներ, ապա իրավասու ստարաբաժանման ղեկավարի միջնորդության հիման վրա ծառայողական քննություն նշանակած պաշտոնատար անձը սույն օրենքով սահմանված կարգով ներգրավվում է նաև ոստիկանության ծառայողների էթիկայի հանձնաժողովին՝ հաշվի առնելով ծառայողական քննության ժամկետները՝ օբյեկտիվ քննություն իրականցնելու համար։ Եթե ժամկետներով պայմանավորված չկա նման հնարավորություն, ապա սույն օրենքով սահմանված կարգով նշանակվում է նոր ծառայողական քննություն համապատասխան դեպքի մասով։
5. Եթե ծառայողական քննությունը նշանակվել է քաղաքացիական ծառայողի վարքագծի կանոնների և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոններ հետ կապված իրավիճակները ուսումնասիրելու համար և ծառայողական քննության ընթացքում պարզվում է, որ խախտումը կարգապահական է, ապա իրավասու ստարաբաժանման ղեկավարի միջնորդության հիման վրա ծառայողական քննություն նշանակած պաշտոնատար անձը սույն օրենքով սահմանված կարգով ծառայողական քննություն նշանակելու մասին իրավական ակտում կատարում է փոփոխություն հաշվի առնելով ծառայողական քննության ժամկետները՝ օբյեկտիվ քննություն իրականցնելու համար։ Եթե ժամկետներով պայմանավորված չկա նման հնարավորություն, ապա սույն օրենքով սահմանված կարգով նշանակվում է նոր ծառայողական քննություն համապատասխան դեպքի մասով։

|  |  |
| --- | --- |
| **Հոդված 32.** | **Ծառայողական քննություն չնշանակելու դեպքերը** |

1. Այն դեպքում, երբ ոստիկանության ծառայողի կողմից թույլ տրված կարգապահական խատումը ակնհայտ է և չի պարունակում կոպիտ խախտման հատկանիշներ, ինչպես նաև չի առնչվում քաղաքացիական ծառայողի վարքագծի կանոնների և (կամ) հանրային ծառայողի նկատմամբ կիրառվող այլ սահմանափակումները չպահպանելու և (կամ) շահերի բախման կանոններ հետ, կիրառվելու է «Քաղաքացիական ծառայության մասին» օրենքի 21-րդ հոդվածի 2-րդ մասին 1-ին և 2-րդ կետերով սահմանված կարգապահական տույժերը, ապա ծառայողական քննություն չի իրականացվում այն ծառայողների նկատմամբ, որոնց մասով կարգապահական տույժը կիրառելու է ոստիկանության ծառայության պաշտոն զբաղեցնող ղեկավարի լիազորություն ունեցող ծառայողը։
2. Սույն հոդվածի 1-ին մասով սահմանված դեպքում կարգապահական տույժ նշանակելու իրավասություն ունեցող անձը կարգապահական խախտում թույլ տված ոստիկանության ծառայողից վերցնում է գրավոր բացատրություն, ամբողջացնում է ապացույցները կցում գրավոր բացատրությանը և հրամանով ձևակերպում է կարգապահական տույժը։
3. Կարգապահական տույժի հետ համաձայն չլինելու դեպքում ոստիկանության ծառայողը դիմում է ներկայացնում լիազոր մարմնի ղեկավարին բողոքարկելով իր նկատմամբ կիրառված կարգապահական տույժը։
4. Սույն հոդվածի 3-րդ մասով սահմանված կարգով ներկայացված բողոքը քննարկվում է սույն օրենքով սահմանված ծառայողական քննության համար սահմանված ընդհանուր կանոններով՝ իրավասու ստորաբաժանման կողմից։
5. Այդ դեպքով իրականացվող ծառայողական քննության ընթացքում քննության է առնվում նաև կարգապահական տույժ նշանակելու իրավասություն ունեցող անձի կարգապահական իրավունքի կիրառման շրջանակը և նույն ծառայողական քննության ընթացքում անդրադառնում է այդ իրավունքի շրջանակների իրավաչափությանը։
6. Կարգապահական տույժ կիրառելու իրավունքը գերազանցելու դեպքում կարգապահական տույժ կիրառելու իրավասություն ունեցող անձը ենթարկվում է կարգապահական պատասխանատվության նույն ծառայողական քննության շրջանակում։
7. Այս դեպքում իրավասու ստորաբաժանումը եզրակացությունը ներկայացնում է նաև տվյալ պաշտոնատար անձի նկատմամբ կարգապահական տույժ նշանակելու իրավասություն ունեցող անձին։

**Գ Լ ՈՒ Խ 9**

**ԾԱՌԱՅՈՂԱԿԱՆ ՔՆՆՈՒԹՅԱՆ ՄԱՍՆԱԿԻՑՆԵՐԸ ԵՎ ՆՐԱՆՑ ԻՐԱՎԱԿԱՆ ԴՐՈՒԹՅՈՒՆԸ**

|  |  |
| --- | --- |
| **Հոդված 33.** | **Ծառայողական քննության մասնակիցները** |

1. Ծառայողական քննության մասնակիցներն են՝
2. ծառայողական քննություն նշանակած պաշտոնատար անձը․
3. իրավասու ստորաբաժանման ղեկավարը․
4. ծառայողական քննություն իրականացնող անձը․
5. խախտում կատարելու մեջ կասկածվող ոստիկանության ծառայողը․
6. ծառայողական քննությանն առնչվող անձինք, որոնք խախտման դեպքի, դրա կատարման մեջ կասկածվող ծառայողի մեղավորության կամ անմեղության, ինչպես նաև խախտմանն առնչվող այլ հանգամանքների մասին կարող են հաղորդել անհրաժեշտ տեղեկություն․
7. ծառայողական քննությանն աջակցող անձինք՝ մասնագետը, փորձագետը, թարգմանիչը․
8. Սույն հոդվածի 1-ին մասի 1-ին և 4-րդ կետերով նախատեսված մասնակիցները համարվում են ծառայողական քննության կողմեր։

|  |  |
| --- | --- |
| **Հոդված 34.** | **Ծառայողական քննություն նշանակած պաշտոնատար անձը** |

1. Ծառայողական քննություն նշանակող պաշտոնատար անձը՝
2. նշանակում է ծառայողական քննություն.
3. սահմանում է ծառայողական քննությամբ պարզաբանման ենթակա հարցերը.
4. անհրաժեշտության դեպքում ներկայացնում է հիմնավորումներ, փաստաթղթեր.
5. ըստ անհրաժեշտության տեղեկանում է ծառայողական քննության ընթացքին.
6. միավորում ծառայողական քննության նյութերը կամ մաս է անջատում․
7. Կասեցնում է ծառայողական քննությունը ․
8. վերսկսում է ծառայողական քննությունը․
9. դադարեցնում է ծառայողական քննությունը․
10. իրավասու ստորաբաժանման ղեկավարի առաջարկությամբ այլ պետական մարմիններից, կազմակերպություններից հիմնարկներից, անհրաժեշտության դեպքում քաղաքացիներից պահանջում և ստանում է փաստաթղթեր, նյութեր, տվյալներ․
11. իրավասու ստորաբաժանման ղեկավարի առաջարկությամբ դիմում է այլ պետական մարմիններ՝ մասնագետ,փորձագետ, թարգմանիչ ներգրավելու համար։
12. Ծառայողական քննություն անցկացնելու ընթացքում ոստիկանության ծառայողի ծառայողական պարտականությունների կատարումը ծառայողական քննություն անցկացնելու ժամկետում պաշտոնի նշանակելու իրավասություն ունեցող պաշտոնատար անձը կարող է կասեցնել` պահպանելով ոստիկանության ծառայողի վարձատրությունը:

|  |  |
| --- | --- |
| **Հոդված 35.** | **Իրավասու ստորաբաժանման ղեկավարը** |

1. Իրավասու ստորաբաժանման ղեկավարը՝
2. ըստ իրավասության որոշում է ծառայողական քննություն իրականացնող անձին(անձնաց).
3. ծառայողական քննություն իրականացնող անձին (անձնաց) տալիս է պարտադիր կատարման ենթակա ցուցումներ.
4. ծառայողական քննության ընթացքում կարող է փոփոխել ծառայողական քննություն իրականացնող անձին (անձնաց)․
5. կարող է մասնակցել ծառայողական քննության ընթացքում առանձին գործողությունների կատարմանը, անձամբ կատարել առանձին գգործողություններ.
6. համապատսխան գրությամբ լիազոր մարմնի ենթակա պետական մարմիններից և կազմակերպություններից պահանջում է անհրաժեշտ փաստաթղթեր, նյութեր և տվյալներ ուսումնասիրության անցկացման և(կամ) ծառայողական քննության վերաբերյալ․
7. միջնորդում է պաշտոնի նշանակելու իրավասություն ունեցող պաշտոնատար անձին խախտում կատարելու մեջ կասկածվող ոստիկանության ծառայողի պարտականությունների կատարումը ժամանակավոր կասեցնելու վերաբերյալ.
8. միջնորդում է ծառայողական քննություն նշանակող անձին ծառայողական քննությանը մասնագետ և(կամ) թարգմանիչ ներգրավելու համար․
9. միջնորդում է ծառայողական քննություն նշանակած պաշտոնատար անձին ծառայողական քննությունը կասեցնելու և (կամ) վերսկսելու և (կամ) ծառայողական քննության նյութերը միավորելու կամ մաս անջատելու համար․
10. դիմում է կազմակերպություններին և արտոնագիր ունեցող ֆիզիկական անձնաց՝ մասնագետ, փորձագետ, թարգմանիչ ներգրավելու համար
11. կազմակերպություններից հիմնարկներից, անհրաժեշտության դեպքում նաև քաղաքացիներից պահանջում և ստանում է փաստաթղթեր, նյութեր, տվյալներ։

|  |  |
| --- | --- |
| **Հոդված 36.** | **Ծառայողական քննություն իրականացնող անձը** |

1. Ծառայողական քննություն իրականացնող անձը՝
2. սահմանված ժամկետներում անցկացնում է լրիվ, բազմակողմանի և օբյեկտիվ ծառայողական քննություն․
3. պարզաբանում է խախտում կատարելու մեջ կասկածվող ոստիկանության ծառայողի, մասնագետի, փորձագետի, թարգմանչի, ծառայողական քննությանն առնչվող անձանց իրավունքներն ու պարտականությունները․
4. ծառայողական քննություն նշանակած պաշտոնատար անձի և(կամ) իրավասու ստորաբաժանման ղեկավարի պահանջով նրանց ներկայացնում է ծառայողական քննության նյութերը և զեկուցում ծառայողական քննության ընթացքի մասին.
5. իրավասու ստորաբաժանման ղեկավարին է ներկայացնում պետական այլ մարմիններից, կազմակերպություններից, ինչպես նաև լիազոր մարմնի ենթակա պետական մարմիններից, կազմակերպություններից, քաղաքացիներից անհրաժեշտ փաստաթղթեր, նյութեր և տվյալներ պահանջելու վերաբերյալ համապատասխան գրության նախագիծ․
6. ուսումնասիրում է ծառայողական քննությանը վերաբերող նյութերը, իրերը, փաստաթղթերը.
7. վերցնում է գործի համար նշանակություն ունեցող իրեր և փաստաթղթեր.
8. վերցնում է գրավոր կամ բանավոր բացատրություններ, այդ թվում՝ ժամանակակից տեխնիկական միջոցների գործադրմամբ, խախտում կատարելու մեջ կասկածվող ոստիկանության ծառայողից, ծառայողական քննության կողմերից, ծառայողական քննությանն աջակցող անձանցից, ծառայողական քննությանն առնչվող անձանցից և դրա վերաբերյալ կազմում է համապատասխան փաստաթուղթ.
9. կատարում է զննություն.
10. նշանակում է փորձաքննություն.
11. վերցնում է փորձանմուշներ և(կամ) ախտորոշիչ թեստ․
12. սույն օրենքով սահմանված դեպքերում դադարեցնում է ծառայողական քննությունը․
13. պատրաստում և իրավասու ստորաբաժանման ղեկավարին է ներկայացում միջնորդության նախագիծ խախտում կատարելու մեջ կասկածվող ոստիկանության ծառայողի պարտականությունների կատարումը ժամանակավոր կասեցման մասով, եթե բավարար հիմքեր կան ենթադրելու, որ պաշտոնում մնալով` նա կխոչընդոտի ծառայողական քննությանը.
14. իրավասու ստորաբաժանման ղեկավարին տեղեկացնում է մեկ այլ խախտման փաստի հայտնաբերման մասին․
15. ստացված և ներկայացված վերաբերալի համարված փաստաթղթերը և նույթրը կցում է գործին․
16. ներգրավում է մասնագետ և(կամ) փորձագետ և(կամ) թարգմանիչ․
17. զեկուցագիր է ներկայացնում լիազոր մարմնի ստորաբաժանման ղեկավարին ծառայողական քննությունը կասեցնելու և (կամ) վերսկսելու և (կամ) դադարեցնելու և (կամ) ծառայողական քննության նյութերը միավորելու կամ մաս անջատելու համար․
18. իրավասու ստորաբաժանման ղեկավարին է ներկայացնում ծառայողական քննության ժամկետն երկարաձգելու մասին զեկուցագրի նախագիծ․
19. ծառայողական քննությունն ավարտելուց հետո ծառայողական քննության արդյունքների հիման վրա կազմում է եզրակացություն․
20. ոստիկանության ծառայողին ծանոթացնում է ծառայողական քննության նյութերին, ներառյալ` եզրակացությանը, բացառությամբ պետական գաղտնիք պարունակող տվյալների.
21. իր իրավասության սահմաններում լուծում է խախտում կատարելու մեջ կասկածվող ոստիկանության ծառայողի միջնորդությունները։
22. Բացատրություն տալու ձևաչափը՝ բանավոր կամ գրավոր, որոշում է ծառայողական քննություն իրականացնող անձը։ Այն դեպքում, երբ բացատրությունը վերցվում է բանավոր, ապա այն ձայնագրվում կամ տեսաձայանգրվում է։

|  |  |
| --- | --- |
| **Հոդված 37.** | **Խախտում կատարելու մեջ կասկածվող ոստիկանության ծառայողը** |

1. Խախտում կատարելու մեջ կասկածվող ոստիկանության ծառայողը՝
2. ծառայողական քննությանը մասնակցելու պահից ծանոթանում է իր իրավունքներին և պարտականություններին.
3. ծանոթանում է ծառայողական քննության դեպքին․
4. բացարկ է հայտնում ծառայողական քննություն իրականացնող անձին, եթե կան հանգամանքներ, որոնք հիմք են տալիս ենթադրելու, որ ծառայողական քննություն իրականացնող անձն ուղղակիորեն կամ անուղղակիորեն շահագրգռված է ծառայողական քննության ելքով.
5. կարող է ընդունելը իր կողմից խախտում կատարելու փաստը.
6. կարող է հրաժարվել բացատրություն ներկայացնելուց․
7. ծառայողական քննության ցանկացած փուլում կարող է ներկայացնել միջնորդություններ առանձին գործողություններ կատարելու, ինչպես նաև ծառայողական քննության նյութերին իր դիմումը, զեկուցագիրը հիմնավորող` սույն օրենքով նախատեսված փաստական տվյալներ կցելու և դրանց ընթացք տալու վերաբերյալ.
8. ծանոթանում է իր մասնակցությամբ կատարված գործողությունների ընթացքի, բովանդակության, արդյունքների վերաբերյալ կազմված տեղեկանքներին կամ արձանագրություններին և դրանց կապակցությամբ ներկայացնելու առաջարկություններ ու դիտողություններ.
9. մինչև ծառայողական քննության ավարտը ծանոթանալ ծառայողական քննության նյութերին (բացառությամբ պետական գաղտնիք պարունակող տվյալների)․
10. ծառայողական քննության ավարտից հետո սահմանված ժամկետում ծանոթանալ ծառայողական քննության արդյունքներով կազմված եզրակացությանը․
11. ծառայողական քննություն իրականացնող անձի պահանջով ներկայանալ ծառայողական քննության իրականացման վայր և տալ գրավոր կամ բանավոր բացատրություններ, անհրաժեշտության դեպքում` նաև լրացուցիչ բացատրություններ, մասնակցել այլ անհրաժեշտ գործողությունների.
12. ծառայողական քննություն իրականացնող անձի պահանջով ներկայացնել իր մոտ եղած` ծառայողական քննությանն անհրաժեշտ առարկաները և փաստաթղթերը.
13. ծառայողական քննություն իրականացնող անձի պահանջով ենթարկվում է բժշկական ստուգման և հնարավորություն ընձեռում փորձանմուշներ և(կամ) ախտորոշիչ թեստ վերցնելուն.
14. Ենթարկվում է ծառայողական քննություն իրականացնող անձի՝ սույն օրենքով սահմանված պահանջներին:
15. Սույն հոդվածի 1-ին մասով սահմանված բացարկի հարցը լուծում է իրավասու ստորաբաժանման ղեկավարը:

|  |  |
| --- | --- |
| **Հոդված 38.** | **Մասնագետը**  |

1. Մասնագետը ծառայողական քննության և (կամ) ուսումնասիրության արդյունքներով չշահագրգռված անձն է, որը հրավիրվում է ուսումնասիրության անցկացմանը և (կամ) ծառայողական քննությանը` հատուկ մասնագիտական գիտելիքների վերաբերյալ խորհրդատվություն կամ համապատասխան մասնագիտական եզրակացություն տրամադրելու համար:
2. Հրավիրված մասնագետն իր ծառայությունների դիմաց վարձատրվում է լիազոր մարմնի պահպանման ծախսերի հաշվին՝ իրավասու ստորաբաժանման ղեկավարի գրավոր միջնորդության հիման վրա:
3. Մասնագետն անհրաժեշտության դեպքում ծառայողական քննություն իրականացնող անձի կամ ուսումնասիրություն իրականացնող անձի պահանջով ներկայացնում է իր կրթության և որակավորման վերաբերյալ փաստաթղթերի պատճենները:
4. Մասնագետը ուսումնասիրության ընթացքում տրամադրում է խորհրդատվություն իրեն առաջադրված հարցերի մասով, որի հետ կապված կազմվում է համապատասխան արձանագրություն, որը ստորագրում են մասնագետը և ուսումնասիրություն իրականացնող անձը։
5. Մասնագետը՝
6. ծառայողական քննությանը մասնակցելու պահից ստանում է իր իրավունքների և պարտականությունների մասին գրավոր ծանուցում և պարզաբանում.
7. ծանոթանում է ծառայողական քննության ընթացքում իր մասնակցությամբ կատարված գործողությունների ընթացքի, բովանդակության, արդյունքների վերաբերյալ կազմված տեղեկանքներին կամ արձանագրություններին և դրանց կապակցությամբ ներկայացնում դիտողություններ ու առաջարկություններ:
8. ներկայանում է ծառայողական քննություն իրականացնող անձի գրավոր պահանջով, մասնակցում անհրաժեշտ գործողությունների կատարմանը և իր գիտելիքների սահմաններում խորհուրդներ տալիս առանձին հարցերի պարզաբանման և գործողությունների կատարման կապակցությամբ, անհրաժեշտության դեպքում մասնակցում դրանց.
9. ծառայողական քննություն իրականացնող անձի պահանջով մասնագիտական եզրակացություն ներկայացնում իր իրավասությանը վերաբերող առաջադրված հարցերի շուրջ.
10. ծառայողական քննություն իրականացնող անձի պահանջով բացատրություններ է տալիս իր ներկայացրած եզրակացության կամ իր մասնակցությամբ կատարված գործողությունների պարզաբանման կապակցությամբ:

|  |  |
| --- | --- |
| **Հոդված 39.** | **Փորձագետը**  |

1. Փորձագետը ծառայողական քննությամբ չշահագրգռված այն անձն է, ով ներգրավվում է ծառայողական քննությանը ծառայողական քննություն իրականացնող անձի որոշմամբ՝ գիտության, տեխնիկայի, արվեստի կամ արհեստի որևէ բնագավառում իր հատուկ գիտելիքներն օգտագործելով ծառայողական քննության նյութերը հետազոտելու և դրա հիման վրա եզրակացություն տալու համար:
2. Փորձագետը պետք է տիրապետի գիտության, տեխնիկայի, արվեստի կամ արհեստի որևէ բնագավառի բավարար հատուկ գիտելիքների:
3. Հրավիրված փորձագետն իր ծառայությունների դիմաց վարձատրվում է լիազոր մարմնի պահպանման ծախսերի հաշվին՝ իրավասու ստորաբաժանման ղեկավարի գրավոր միջնորդության հիման վրա:
4. Փորձագետն անհրաժեշտության դեպքում ծառայողական քննություն իրականացնող անձի պահանջով ներկայացնում է գիտության, տեխնիկայի, արվեստի կամ արհեստի որևէ բնագավառում հատուկ գիտելիքների տիրապետումը հավաստող փաստաթղթեր։
5. Փորձագետը՝
6. եզրակացություն տալու համար ծառայողական քննություն իրականացնող անձից պահանջում է անհրաժեշտ օբյեկտներ, նմուշներ, նյութեր` հետազոտման համար.
7. ծանոթանում է եզրակացություն տալու համար անհրաժեշտ նյութերին և ծառայողական քննության նյութերից դուրս է գրում անհրաժեշտ տեղեկություններ․
8. իր պարտականությունները պատշաճ կատարելու համար կարող է հարցեր տալ ծառայողական քննության մասնակիցների և կողմերին․
9. ծանոթանում է փորձաքննության առարկային վերաբերող նյութերին, դրանցից դուրս է գրում անհրաժեշտ տեղեկություններ.
10. իրեն առաջադրված հարցերին տալիս է հիմնավորված և օբյեկտիվ եզրակացություն.
11. հրաժարվում է փորձաքննություն կատարելուց, եթե առաջադրված հարցերը դուրս են գալիս իր հատուկ գիտելիքների շրջանակներից կամ ներկայացված նյութերը բավարար չեն այդ հարցերին պատասխանելու համար․
12. ներկայանում է ծառայողական քննությունն իրականացնող անձի գրավոր պահանջով հարցերին պատասխանելու, ինչպես նաև եզրակացության բովանդակությունը պարզաբանելու համար.
13. ծառայողական քննություն իրականացնող անձի պահանջով բացատրություններ է տալիս իր ներկայացրած փորձագիտական եզրակացության կամ իր մասնակցությամբ կատարված գործողությունների պարզաբանման կապակցությամբ:

|  |  |
| --- | --- |
| **Հոդված 40.** | **Թարգմանիչը**  |

1. Թարգմանիչը ծառայողական քննության արդյունքներով չշահագրգռված անձն է, որը հրավիրվում է ծառայողական քննության այն դեպքերում, երբ այլ անձը, ծառայողական քննությանը առնչվող անձինք չեն տիրապետում հայերենին կամ անհրաժեշտություն է առաջացել թարգմանել գործի ճիշտ լուծմանն անհրաժեշտ որևէ փաստաթուղթ:
2. Ծառայողական քննության ընթացքում թարգմանիչը հրավիրվում է սույն օրենքի 38-րդ հոդվածի 3-րդ մասով սահմանված կարգով:
3. Նույն կարգով հրավիրվում է նաև համրի կամ խուլի հետ բացատրվելու ունակ անձը, ով օգտվում է թարգմանչի իրավունքներից և պարտականություններից:
4. Թարգմանիչը՝
5. ծառայողական քննությանը մասնակցելու պահից ստանում է իր իրավունքների և պարտականությունների մասին գրավոր ծանուցում և պարզաբանում.
6. ծանոթանում է իր մասնակցությամբ կատարված գործողությունների ընթացքի, բովանդակության, արդյունքների վերաբերյալ կազմված տեղեկանքներին կամ արձանագրություններին և դրանց կապակցությամբ ներկայացնում է դիտողություններ ու առաջարկություններ:
7. ներկայանում է ծառայողական քննություն իրականացնող անձի գրավոր պահանջով, մասնակցում անհրաժեշտ գործողությունների կատարմանը և կատարում ճշգրիտ թարգմանություններ.
8. ծառայողական քննություն իրականացնող անձի պահանջով տալիս է բացատրություններ իր կատարած թարգմանությունների համար:

|  |  |
| --- | --- |
| **Հոդված 41.** | **Ծառայողական քննությանը առնչվող անձը**  |

1. Ծառայողական քննությանը առնչվող անձը նա է, ում կարող են հայտնի լինել ծառայողական քննությանը հետաքրքրող հարցերի ու հանգամանքների վերաբերյալ տեղեկություններ, որոնց կապակցությամբ նա տալիս է համապատասխան գրավոր կամ բանավոր բացատրություններ (ըստ պահանջի) կամ մասնակցում է սույն օրենքով նախատեսված այլ գործողությունների:

2. Ծառայողական քննությանը առնչվող անձը՝

1. ծառայողական քննությանը մասնակցելու պահից ստանում է իր իրավունքների և պարտականությունների մասին գրավոր ծանուցում և պարզաբանում.
2. տեղեկանալու կանչման նպատակի մասին.
3. տալիս է բացատրություններ.
4. ծանոթանում է իր մասնակցությամբ կատարված գործողությունների ընթացքի, բովանդակության, արդյունքների վերաբերյալ կազմված տեղեկանքներին կամ արձանագրություններին և դրանց կապակցությամբ ներկայացնում դիտողություններ ու առաջարկություններ․
5. ներկայացնում է խախտում կատարելու մասին հիմնավորումներ, փաստաթղթեր.
6. միջնորդություն է ներկայացնում խախտման վերաբերյալ այլ անձանցից բացատրություն պահանջելու համար․
7. ներկայանում է ծառայողական քննություն իրականացնող անձի գրավոր պահանջով, մասնակցում անհրաժեշտ գործողությունների կատարմանը․
8. ծառայողական քննություն իրականացնող անձի պահանջով տալիս է բացատրություններ իր կողմից ներկայացված միջնորդությունների վերաբերյալ:

**Գ Լ ՈՒ Խ  10**

**ԾԱՌԱՅՈՂԱԿԱՆ ՔՆՆՈՒԹՅԱՆ ԱՆՑԿԱՑՄԱՆ ԵՂԱՆԱԿՆԵՐԸ**

|  |  |
| --- | --- |
| **Հոդված 42.** | **Ծառայողական քննություն անցկացնելու եղանակները** |

1. Ծառայողական քննությունն անցկացվում է՝
2. ծառայողական քննության մասնակիցների ներկայությամբ լիազոր մարմնի վարչական շենքերում և (կամ) ծառայողական քննության անհրաժեշտությամբ պայմանավորված՝ այլ վայրերում կամ ծառայողական քննությունը իրականացնող անձի մատնանշած վարչական շենքերում պարտադիր ներկայությամբ․
3. ժամանակակից տեխնիկական միջոցների գործադրմամբ, որի ժամանակ ծառայողական քննությունը իրականացնող անձի հետ տվյալ վարչական շենքում փաստացի գտնվելը պարտադիր չէ:
4. Սույն հոդվածի 1-ին մասի 2-րդ կետով նախատեսված եղանակի կիրառման դեպքերը սահմանվում են ոստիկանության ծառայողի ծառայողական քննության անցկացման կարգով։
5. Ծառայողական քննության ընթացքում սույն օրենքով սահմանված գործողությունները կարող են կատարվել նաև այլ վայրերում:
6. Այլ վայրերում ծառայողական քննություն իրականացնողի որոշմամբ ծառայողական քննության կողմերի ներկայությունը կարող է ապահովել ժամանակակից տեխնիկական միջոցների կիրառմամբ։
7. Ժամանակակից տեխնիկական միջոցների կիրառման ընթացակարգերը սահմանվում են ոստիկանության ծառայողի ծառայողական քննության անցկացման կարգով։

**Գ Լ ՈՒ Խ  11
ԾԱՌԱՅՈՂԱԿԱՆ ՔՆՆՈՒԹՅԱՆ ԱՎԱՐՏԸ**

|  |  |
| --- | --- |
| **Հոդված 43.** | **Ծառայողական քննության արդյունքներով եզրակացություն կազմելը, ծառայողական քննության նյութերին ծանոթացնելը** |

1. Ծառայողական քննության արդյունքներն ամփոփվում են եզրակացությամբ, որը բաղկացած է ներածական, նկարագրական-պատճառաբանական և եզրափակիչ մասերից։
2. Ծառայողական քննություն իրականացնող անձը սահմանված կարգով դրանք ներկայացնում է ծառայողական քննության համապատասխան կողմերին՝ ծանոթացման։
3. Ծառայողական քննության կողմերը մեկօրյա, իսկ ծավալներով պայմանավորված երկու աշխատանքային օրվա ընթացքում կարող են ծանոթանալ ծառայողական քննության նյութերին (բացառությամբ պետական գաղտնիք պարունակող տվյալների, եթե չունեն այդ տեղեկությունների հետ առնչվելու համապատասխան թույլտվություն), ինչպես նաև եզրակացությանը, դրանցից դուրս գրել տեղեկություններ և ներկայացնել գրավոր միջնորդություններ:
4. Ծառայողական քննություն իրականացնող անձը քննության մնացած ժամկետների սահմաններում քննարկում է միջնորդությունները, դրանց հետ լրիվ կամ մասնակիորեն համաձայն լինելու դեպքում սույն օրենքի պահանջների պահպանմամբ կատարում է անհրաժեշտ գործողություններ և անհրաժեշտության դեպքում փոփոխում եզրակացությունը։
5. Միջնորդությունները մերժելու դեպքում այդ մասին մեկօրյա ժամկետում գրավոր պատասխան է տրվում կարգապահական խախտում կատարելու մեջ մեղադրվող ծառայողին
6. Եզրակացության ծանոթացման ժամանակ ծառայողական քննության կողմերը չեն կարող ներկայացնել այնպիսի միջնորդություններ, որոնք կարող էին ներկայացնել մինչ եզրակացությանը ծանոթանալը։

|  |  |
| --- | --- |
| **Հոդված 44.** | **Ծառայողական քննության արդյունքներով որոշման ընդունումը** |

1. Ծառայողական քննության նյութերը, դրա արդյունքներով կազմված եզրակացությունը, ծառայողական քննության ավարտից հետո ներկայացվում են ծառայողական քննությունը նշանակող անձին՝ համապատասխան որոշում ընդունելու համար, բացառությամբ սույն օրենքի 13-րդ հոդվածի 5-րդ մասով և 45-րդ հոդվածով սահմանված դեպքերի:

2. Ծառայողական քննություն նշանակելու իրավունք ունեցող պաշտոնատար անձը նախքան որոշում կայացնելն անհրաժեշտության դեպքում կարող է խորհրդակցել իրավասու ստորաբաժանման ղեկավարի հետ, ինչպես նաև զրույց ունենալ խախտում կատարելու մեջ կասկածվող ոստիկանության ծառայողի հետ:

3. Կարգապահական տույժ կիրառելու իրավունք ունեցող անձը՝ հիմք ընդունելով ծառայողական քննության արդյունքներով կազմված եզրակացությունը` կայացնում է համապատասխան որոշում։

**Գ Լ ՈՒ Խ  12
ԿԱՐԳԱՊԱՀԱԿԱՆ ՀԱՆՁՆԱԺՈՂՈՎԸ**

|  |  |
| --- | --- |
| **Հոդված 45.** |  **Կարգապահական հանձնաժողովը** |

1. Սույն օրենքի 8-րդ հոդվածի 3-րդ մասի 1-ին, 2-րդ, 3-րդ, 4-րդ, 6-րդ, 8-րդ, 9-րդ և 10-րդ կետերով սահմանված կարգապահական կոպիտ խախտումները քննության է առնվում լիազոր մարմնի կարգապահական հանձնաժողովի կողմից։
2. Սույն հոդվածի 1-ին մասով նախատեսված դեպքերով իրականացված ծառայողական քննության նյութերը, դրա արդյունքներով կազմված եզրակացությունը ներկայացվում կարգապահական հանձնաժողով:
3. Կարգապահական հանձնաժողովը կաշկանդված չէ ծառայողական քննության նյութերով և կարող է ծառայողական քննություն իրականացնող անձից սեփական նախաձեռնությամբ պահանջել լրացուցիչ փաստական տվյալներ, ինչպես նաև կարգապահական կոպիտ խախտում կատարելու մեջ կասկածվող ոստիկանության ծառայողի միջնորդությամբ կամ սեփական նախաձեռնությամբ կրկին լսել այլ անձանց հետազոտել կարգապահական խախտում կատարելու մեջ կասկածվող ոստիկանության ծառայողի` լրացուցիչ ներկայացրած փաստական տվյալները:
4. Ծառայողական քննության մասնակիցներին կրկին լսելու համար կարող են հրավիրել կարգապահական հանձնաժողով:
5. Կարգապահական հանձնաժողովի կողմից կայացվող որոշումները հրապարակվում են լիազոր մարմնի պաշտոնական կայքէջում:
6. Կարգապահական հանձնաժողովի կազմը և գործունեության կարգը սահմանում է լիազոր մարմնի ղեկավարը:

**Գ Լ ՈՒ Խ  13**

**ԵԶՐԱՓԱԿԻՉ ՄԱՍ ԵՎ ԱՆՑՈՒՄԱՅԻՆ ԴՐՈՒՅԹՆԵՐ**

|  |  |
| --- | --- |
| **Հոդված 46.** | **Օրենքի ուժի մեջ մտնելը** |

1. Սույն օրենքն ուժի մեջ է մտնում պաշտոնական հրապարակման օրվան հաջորդող վաթսուներորդ օրը։
2. Սույն օրենքն ուժի մեջ մտնելուց հետո ուժը կորցրած ճանաչել «Հայաստանի Հանրապետության ոստիկանության կարգապահական կանոնագիրքը հաստատելու մասին» 2005 թվականի ապրիլի 11-ի ՀՕ-85-Ն օրենքը։
3. Սույն օրենքը ուժի մեջ մտնելուց տասնհինգ օր առաջ և դրանից հետո նշանակված ծառայողական քննությունները սույն օրենքն ուժի մեջ մտնելուց հետո տասնօրյա ժամկետում համապատասխանեցվում են սույն օրենքի պահանջներին և ծառայողական քննության ժամկետը տաս օրով երկարաձգվում է, ինչի մասին համապատասխան փոփոխություն է արվում ծառայողական քննություն նշանակելու մասին իրավական ակտում։
4. Սույն օրենքի պաշտոնական հրապարակման օրվան հաջորդող մինչև հիսուներորդ օրը ընդունել սույն օրենքից բխող իրավական ակտերը։
5. Մինչ սույն օրենքը ուժի մեջ մտնելը կիրառված կարգապահական տույժերի համար հաշվարկվող ժամկետները պահպանում են իրենց իրավական ուժը։
6. Սույն օրենքով սահմանված կարգապահական տույժերը կիրառելիս հաշվի են առնվում նաև մինչ սույն օրենքը ուժի մեջ մտնելը կիրառված կաևգապահական տույժերը։
7. Կասեցված ծառայողական քննությունները սույն օրենքն ուժի մեջ մտնելուց հետո տաս ամսվա ընթացքում վերսկսվում և համապատասխանեցվում են սույն օրենքի պահանջներին և շարունակվում են սույն օրենքի կարգավորումներով։
8. Սույն օրենքի համաձայն ստեղծված ոստիկանության ծառայողների էթիկայի հանձնաժողովը գործում է նաև որպես փրկարարական ծառայողների էթիկայի հանձնաժողով։
9. Սույն օրենքի համաձայն ստեղծված կարգապահական հանձնաժողովը գործում է նաև որպես փրկարարական ծառայողների կարգապահական հանձնաժողով։